Nehéz gyomor teakeverék- tea puffadásra, emésztésre, gyomorproblémákra

Anita Németh
Sun, 19 Nov 2023 10:43:43 +0000

A Nehéz gyomor teakeverék nemcsak enyhíti a gyomorpanaszokat, hanem gyengéden támogatja a gyomor egészségét, segíti a bélműködést. Összetevők: borsmenta, gyermekláncfű levél, cickafark, kamilla, fehér üröm.

Ezt a teakeveréket elsősorban puffadás, teltségérzet, “nehézgyomor” érzés esetére ajánlom. Pl. egy kiadósabb étkezésnél, zsíros ételek fogyasztása esetén kifejezetten jól jöhet ez a tea.

Nehéz gyomor tea összetevői

A kamilla megnyugtatja az emésztőrendszert, csökkenti a gyulladásokat, a cickafark görcsoldó, bélnyugtató hatású, a borsmenta, gyermekláncfű, fehér üröm keserűanyagai serkentőleg hatnak a bélműködésre, segítik az epehólyag és a máj működést. Tisztító, méregtelenítő hatású.

Ez a teakeverék gyengéd megoldást kínál a gyomorproblémákra, miközben hozzájárul a gyomor és a bélrendszer egészségének fenntartásához.

Felhasználási javaslat

A tea fogyasztása étkezések után javasolt. A teát ízesítés nélkül kell fogyasztani, hisz keserűanyagai így tudnak érvényesülni!

Naponta 2-3 bögre tea elfogyasztása javasolt. Érdemes kúraszerűen használni. 3 hét után 1-2 hét szünetet tartani, majd ismét lehet fogyasztani.

Elkészítési javaslat

2 teáskanál keveréket forrázz le 2.5 dl vízzel, 10 perc után leszűrve fogyasztható.

Teakeverékeim nem tartalmaznak mesterséges aromákat és színezőanyagokat, így a teák fogyasztásakor élvezheted azok natúr, természetes ízét.

A teakeverékben levő gyógynövények hatásait népgyógyászati adatok igazolják. A tea fogyasztása nem helyettesíti az orvosi vizsgálatot és terápiákat.

Ellenjavallat

Gyermekeknek 12 éves kor alatt nem adható.

A készítmény bármely összetevőivel szembeni túlérzékenység esetén fogyasztása nem javasolt.
Komolyabb gyomorprobléma esetén mindenképpen konzultálj kezelőorvosoddal vagy egészségügyi szakemberrel, mielőtt bármilyen teát vagy egyéb gyógynövénykészítményt alkalmaznál.