Ha ég a gyomor teakeverék- gyomorsav, gyomorégés elleni tea

Anita Németh
Tue, 09 Apr 2024 10:13:44 +0000

A kórosan magas gyomorsav szint refluxot, gyomorégést, gyomorfekélyt okozhat. Ez a teakeverék természetes módon támogatja a gyomor és bélrendszer egészségét. Rendszeres fogyasztásával a gyomorsav által okozott panaszok, mint gyomorégés, gyomorsav okozta felmaródások, irritáló, görcsös köhögés, rossz lehelet... megszüntethetők.

Gyomorsav túltengés, gyomorégés esetére ajánlott ez a teakeverék.
Összetevők: fehér akác virága, citromfű, lándzsás útifű, cickafark.

Az akácvirág kellemes illata,aromája mellett jelentősen csökkenti a gyomorsavat, nyugtató, köhögéscsillapító hatása van, a citromfű nyugtató hatása révén csillapítja a gyomoridegeket, segíti az emésztést. A lándzsás útifű köhögés csillapító, sebgyógyító hatású, így csökkenti a gyomorsav felmaródás okozta tüneteket. A cickafark szintén a sebeket, gyulladásokat orvosolja.

Felhasználási javaslat

Naponta 2 alkalommal, közvetlenül étkezés után javasolt. 2 teáskanál keveréket forrázz le 2.5 dl vízzel, 10 perc után leszűrve fogyasztható. Lehetőleg ízesítés nélkül fogyaszd a teát.

Figyelmeztetés

Gyermekeknek 12 éves kor alatt nem adható.

A készítmény bármely összetevőivel szembeni túlérzékenység esetén fogyasztása nem javasolt.

A tea fogyasztása nem helyettesíti az orvosi vizsgálatokat és kezeléseket! Ha komolyabb gyomorproblémád van, mindenképpen konzultálj kezelőorvosoddal vagy egészségügyi szakemberrel, mielőtt bármilyen teát vagy egyéb gyógynövénykészítményt alkalmaznál!

Teakeverékeim nem tartalmaznak mesterséges aromákat és színezőanyagokat, így a teák fogyasztásakor élvezheted azok natúr, természetes ízét. A teakeverékben levő gyógynövények hatásait népgyógyászati adatok igazolják.